KolourPainti käsiraamat

# KolourPainti käsiraamat

Thurston Dang `<thurston_dang@users.sourceforge.net>`

reviewer: Clarence Dang
reviewer: Lauri Watts
Tõlge eesti keelde: Marek Laane
Versioon KDE
4.7 (2011-04-03)

Autoriõigus © 2004, 2005 Thurston Dang

Autoriõiguse märge

KolourPaint on vaba ja hõlpsasti kasutatav KDE joonistamisrakendus.

Peatükk 1. Sissejuhatus
Sissejuhatus

# Peatükk 1. Sissejuhatus

KolourPaint on vaba ja hõlpsasti kasutatav KDE joonistamisrakendus. See sobib suurepäraselt sellisteks igapäevasteks asjadeks, nagu:

- Joonistamine - diagrammide loomine ja “käsitsijoonistused”

- Ekraanipiltide käitlemine - nende hankimine ja redigeerimine

- Pilditöötlus - ekraanipiltide ja fotode redigeerimine ning efektide rakendamine

- Ikoonitöötlus - ikoonipiltide ja logode joonistamine (ka läbipaistvalt)

Peatükk 2. KolourPainti kasutamine
KolourPainti kasutamine

# Peatükk 2. KolourPainti kasutamine

Klõpsa mõnel järgmistest viitadest KolourPainti võimalustega tutvumiseks:

- Tööriistad

- Värvide kasutamine

- Vaatevalikud

- Pildiefektid

Peatükk 3. Tööriistad
Tööriistad

# Peatükk 3. Tööriistad

## Ekraanipiltide hankimine

“Ekraanipilt”, nagu nimigi ütleb, näitab seda, mida näed oma ekraanil. Sellest võib olla abi seletamaks, mida sa oled ette võtnud konkreetse tulemuse saavutamiseks, või leitud vea näitamiseks.

Ekraanipildi redigeerimiseks KolourPaintis võib kasutada menüükäsku Fail → Ekraanipildi võtmine, mille leiab KolourPainti peamenüüst.

Ilmuvas dialoogis saab muuta pildistamise viivitust (sekundites) ja valida peaakna peitmise pildistamise ajal. Kui oled ekraanipildi tegemiseks valmis, klõpsa lihtsalt OK. Ekraanipilt asetatakse otse KolourPainti redigeerimisalasse.

Tööriistade seletused
Tööriistade seletused

## Tööriistade seletused

Kiireim võimalus valida mõni KolourPainti tööriist on vajutada sellega seotud kiirkorraldusele ehk klahvile. Millised need on, saab teada nii käesolevast käsiraamatust kui ka tööriistakasti kohtspikritelt. Kiirklahvi vajutamise ajal võib olla vajalik all hoida klahve Alt+Shift - seda just siis, kui sisestad parajasti teksti, sest sel juhul üheklahvilised kiirkorraldused ei toimi. Näiteks pintsli valimiseks vajuta Alt+Shift+B või lihtsalt B (kui sa ei kirjuta parajasti teksti).

Pintsel (B)
Värvikustutaja (O)
Värvivalija (C)
Ühendatud sirged (N)
Kõver (V)
Ellips (E)
Kustutaja (A)
Ülekanduv täitumine (F)
Sirge (L)
Pliiats (P)
Hulknurk (G)
Ristkülik (R)
Ümardatud ristkülik (U)
Valik (elliptiline) (I)
Valik (vabakäsi) (M)
Valik (ristkülikuline) (S)
Pihusti (Y)
Tekst (T)

Pintsel
Pintsel

## Pintsel

Joonistamiseks klõpsa või lohista pintslit.

| Klõpsa mõnel kujundil pintslikuju valimiseks. Kasutada on võimalik ümarat, ruudukujulist ning kahtpidi diagonaalset pintslit.

hiire vasak nuppga saab joonistada esiplaani värvi, hiire parem nuppga tausta värvi.

Värvivalija
Värvivalija

## Värvivalija

Esiplaani värvi määramiseks klõpsa pikslil hiire vasaku nupuga. Taustavärvi määramiseks klõpsa pikslil hiire parem nuppga. Pärast seda naaseb KolourPaint eelnevalt valitud tööriista juurde.

Ühendatud sirged ja hulknurk
Ühendatud sirged ja hulknurk

## Ühendatud sirged ja hulknurk

Ühendatud sirgete joonistamiseks klõpsa ja lohista hiirt. Hulknurki joonistatakse samamoodi, ainult et algus- ja lõpp-punkt ühendatakse automaatselt hulknurga loomiseks.

hiire vasak nuppga saab joonistada esiplaani värvi, hiire parem nuppga tausta värvi, samuti muuta vastupidiseks hulknurka täitva värvi.

Võimalik on määrata sirge laius. Hulknurga korral saab ka määrata täitmise stiili.

Kõver
Kõver

## Kõver

Klõpsa ja lohista sirge joonistamiseks - nii määrad algus- ja lõpp-punkti. Lohistades saab määrata kuni kaks kontrollpunkti. Kõvera lõpetamiseks mõlemat kontrollpunkti kasutades või kasutamata jättes klõpsa hiire teise nupuga. Kõvera tööriist joonistab Bezier' kõvera.

hiire vasak nuppga saab joonistada esiplaani värvi, hiire parem nuppga tausta värvi.

Võimalik on ka määrata sirge laius.

Ellips
Ellips

## Ellips

Ellipsi joonistamiseks klõpsa ja lohista hiirt.

hiire vasak nuppga saab joonistada esiplaani värvi, hiire parem nuppga tausta värvi, samuti muuta vastupidiseks täitevärvi.

Võimalik on ka määrata sirge laius ja täitmise stiil.

Lisavõimalusi pakuvad muuteklahvid:

- Hoia all klahv Shift ja joonista hiirt lohistades ring.

- Ellipsi joonistamiseks enda määratud keskpunktiga hoia all klahvi Ctrl, klõpsa keskpunktile ja lohista hiirt, kuni ellips on just vajaliku suuruse ja kujuga.

- Ringi joonistamiseks enda määratud keskpunktiga hoia all klahvi Ctrl, klõpsa keskpunktile ja lohista hiirt, kuni ring on just vajaliku suurusega.

Kustutajad
Kustutajad

## Kustutajad

### Kustutaja

Klõpsa ja lohista kustutajat vigade kõrvaldamiseks.

### Märkus

Erinevalt muudest tööriistadest joonistavad kustutajad taustavärvi. Esiplaani värvi joonistamiseks on mõeldud hiire parem nupp.

Kustutaja töötab ainult ruuduga. Muude kujundite, näiteks ringide jaoks, võta kasutusele pintsel ja hiire parem nupp.

### Vihje

Topeltklõpsuga kustutaja ikoonil saab eemaldada terve pildi. See on võrdväärne pildimenüüst käsu Puhasta valimisega.

### Värvikustutaja

Klõpsa ja lohista hiirt esiplaani pikslite asendamiseks taustavärviga. Kõigi esiplaani värvi sarnaste (kuid mitte tingimata täpselt samade) pikslite asendamiseks näiteks pseudotoonitud piltidel ja fotodel määra värvisarnasuse väärtuseks midagi muud kui täpne.

### Märkus

Erinevalt muudest tööriistadest joonistavad kustutajad taustavärvi. Taustavärvi pikslite asendamiseks esiplaani värviga on mõeldud hiire parem nupp.

Kustutaja suurust on võimalik seadistada.

### Vihje

Topeltklõps värvikustutaja ikoonil rakendab seda tervele pildile.

Ülekanduv täitmine
Ülekanduv täitmine

## Ülekanduv täitmine

Klõpsa mingi piirkonna täitmiseks. Pseudotoonitud piirkonna täitmiseks määra värvisarnasuse väärtuseks midagi muud kui täpne.

hiire vasak nupp täidab esiplaani värvi, hiire parem nupp taustavärvi.

Sirge
Sirge

## Sirge

Sirge joonistamiseks klõpsa ja lohista hiirt.

hiire vasak nuppga saab joonistada esiplaani värvi, hiire parem nuppga tausta värvi.

Võimalik on ka määrata sirge laius.

- Klahvi Ctrl all hoides saab joonistada sirgeid 30-kraadiste vahedega, nagu näitab punane diagramm.

- Klahvi Shift all hoides saab joonistada sirgeid 45-kraadiste vahedega, nagu näitab sinine diagramm.

- Klahve Ctrl ja Shift all hoides saab joonistada sirgeid 30- või 45-kraadiste vahedega, nagu näitab roheline diagramm.

Pliiats
Pliiats

## Pliiats

Klõpsa punkti joonistamiseks või klõpsa ja lohista hiirt vabakäesirge joonistamiseks.

hiire vasak nuppga saab joonistada esiplaani värvi, hiire parem nuppga tausta värvi.

Ristkülikud
Ristkülikud

## Ristkülikud

Klõpsa ja lohista hiirt ristküliku joonistamiseks. Ümardatud ristkülik on ristkülik ümarate nurkadega.

hiire vasak nuppga saab joonistada esiplaani värvi, hiire parem nuppga tausta värvi, samuti muuta vastupidiseks täitevärvi.

Võimalik on ka määrata sirge laius ja täitmise stiil.

Lisavõimalusi pakuvad muuteklahvid:

- Klahvi Shift all hoides saab hiirt lohistades joonistada ruudu.

- Ristküliku joonistamiseks enda määratud keskpunktiga hoia all klahvi Ctrl, klõpsa keskpunktile ja lohista hiirt, kuni ristkülik on just vajaliku suuruse ja kujuga.

- Ruudu joonistamiseks enda määratud keskpunktiga hoia all klahve Ctrl ja Shift, klõpsa keskpunktile ja lohista hiirt, kuni ruut on just vajaliku suurusega.

Valikud
Valikud

## Valikud

Valiku tööriistadega saab joonistada valiku piirjooned.

Valiku liigutamiseks klõpsa ja lohista seda hiirega. Vajadusel liigub ka peavaade kaasa, võimaldades liigutada valiku pildi parajasti mittenähtavasse osasse.

Sangu kasutades on võimalik valikut sujuvalt skaleerida või selle suurust muuta. Proportsioonide säilitamiseks hoia skaleerimise ajal all klahv Shift. Klõps hiire parem nuppga avab kontekstimenüü, millest leiab levinumad redigeerimiskäsud ja pildiefektid.

### Vihje

Valiku piirjooni joonistades või liigutades võib kasutada ka nooleklahve.

Kui vajutada enne valiku liigutamist alla klahv Ctrl, saab liigutada valiku koopia. Kui aga hoida all klahv Shift, saab valikut nihutada.

| Valikul on kaks režiimi: läbipaistmatu (vaikimisi) ja läbipaistev. Kui kasutad viimast, on kõik taustavärvi pikslid näha. See võimaldab valiku ilma taustata asetada. Tausta eraldamiseks pseudotoonitud pildil määra värvisarnasuse väärtuseks midagi muud kui täpne.

Valikule võib rakendada ka pildiefekte - vaata selle kohta lähemalt pildiefektide osa.

Pihusti
Pihusti

## Pihusti

Klõpsa ja lohista hiirt pihusti kasutamiseks. Hiirenuppu all hoides saab pihusti värvijuga tihendada.

| Klõpsa mõnel ruudukesel kustutaja suuruse valimiseks. Võimalik on valida suuruste 9x9, 17x17 ja 29x29 vahel.

hiire vasak nuppga saab joonistada esiplaani värvi, hiire parem nuppga tausta värvi.

Tekst
Tekst

## Tekst

Klõpsa ja loo hiirt lohistades ala, kuhu soovid teksti kirjutada. Niipea kui näeb piiret, võid hakata teksti kirjuta,a. Loodud kasti serval klõpsates saab seda lohistada teise kohta, samuti on võimalik selle suurust muuta ka sangu lohistades või vastavas dialoogis.

### Vihje

Kui oled tekstikastist väljunud, saad käsuga Võta tagasi uuesti teksti redigeerima asuda.

### Läbipaistva värvi kasutamine

Vasakul on näidispilt. Paremal on sama pilt, millele on lisatud läbipaistmatu esiplaani ja taustavärviga tekst.

Vasakul on pildile lisatud läbipaistmatu esiplaani värvi ja läbipaistva taustavärviga tekst. Paremal on pildile lisatud läbipaistva esiplaani värvi ja läbipaistmatu taustavärviga tekst.

Üldised tööriistade valikud
Üldised tööriistade valikud

## Üldised tööriistade valikud

| Klõpsa mõnel ruudukesel kustutaja suuruse valimiseks. Võimalik on valida ruutude vahel, mille küljepikkuseks on 2, 3, 5, 9, 17 ja 29 pikslit. Kustutaja suurus mõjutab kustutajaid.
| Klõpsa mõnel joonel laiuse valimiseks. Võimalik on valida laiuse 1, 2, 3, 5 ja 8 pikslit vahel. Sirge laius mõjutab ühendatud sirgeid, kõveraid, ellipseid, sirgeid, hulknurki, ristkülikuid ja ümardatud ristkülikuid.
| Klõpsa mõnel ristkülikul täitmise stiili valimiseks. Võimalusteks on täitmise puudumine, taustavärviga täitmine ja esiplaani värviga täitmine. Täitmise stiil mõjutabellipseid, hulknurki, ristkülikuid ja ümardatud ristkülikuid.

Peatükk 4. Värvide kasutamine
Värvide kasutamine

# Peatükk 4. Värvide kasutamine

## Värvikast

Värvikast koosneb kolmest põhiosast: värvitabloo, värvipalett ja värvisarnasuse valija.

Värvitabloo näitab parajasti kehtivat esiplaani värvi ruudukesena teise ruudu peal, mis tähistab parajasti kehtivat taustavärvi. hiire vasak nuppga lohistamisel kasutatakse esiplaani, hiire parem nuppga lohistamisel taustavärvi (välja arvatud kustutajate puhul). Kahe otsaga noolel klõpsates saab esiplaani ja taustavärvi vahetada.

Värvipalett näitab värve, mille seast valida. Läbipaistev püramiid näitab läbipaistvat värvi. Hiire vasaku nupu klõpsuga värvil saab määrata esiplaani, parema nupu klõpsuga taustavärvi. Samuti võib läbipaistmatu värvi lohistada värvitabloo ruudukestele. Värvi muutmiseks tablool või paletil tee sellel topeltklõps. Värvivalija võimaldab valida pildilt mõne värvi.

Värvisarnasuse valija võimaldab paremini toime tulla pseudotoonitud piltide ja fotodega, sarnanedes mitmes muus joonistamisprogrammis kasutatava “võlukepiga”. See mõjutab läbipaistvat valikut, samuti ülekanduvat täitmist, värvikustutajat ja automaatset kärpimist / sisepiirde eemaldamist. Topeltklõpsuga värvisarnasuse valijal saab määrata, milliseid sarnaseid värve tuleks hinnata ühesuguseks. Valiku kasutamisel läbipaistvuse korral muudetakse iga värv valikus, mis on sarnane taustavärviga, samuti läbipaistvaks.

Vasakul on näha näidispilt. Paremal näeb ülekanduva täitmise tulemust, mille puhul värvisarnasuseks on 5%, 15% ja 30%. Toodud näites täidetakse valiku Täpne korral asukohas (80,100) ainult üks piksel, sest ümbritsevad pikslid on küll sarnased, aga mitte samased. Värvisarnasuse suurendamisel peetakse aina suuremat hulka sarnase värviga piksleid samaseks ning vastavalt suureneb ka täitmise ala.

Peatükk 5. Vaatevalikud
Vaatevalikud

# Peatükk 5. Vaatevalikud

## Vaatevalikute seletused

Suurendus koos alusvõrguga

Pisipilt

Suurendus koos alusvõrguga
Suurendus koos alusvõrguga

## Suurendus koos alusvõrguga

Suurendab, et pilte saaks täpsemalt muuta, või vähendab, et näha korraga rohkem pildist.

### Oluline

Kui suurendustase ei ole täpselt 100%-kordne, võivad mõningad pildi osad nendega tegelemisel paista liikuvat. Ebatraditsioonilise suurendustaseme kasutamisel võib ette tulla ka muid väiksemaid pildi esitamise probleeme.

Suurendustasemel 400% või enam (aga 100%-kordse väärtusega) on mõttekas lülitada sisse alusvõrgu näitamine, mis lubab iga pikslit täpsemini muuta.

Esimene pilt näitab tekstitööriista ikooni, teine aga sedasama suurendusega 600% ja alusvõrguga.

### Vihje

Teine viis suurendamiseks ajal, mil sa ei joonista, on kerida hiire rattaga, hoides samal ajal all klahvi Ctrl.

Pisipilt
Pisipilt

## Pisipilt

Kui valitud on suurendatud pisipildi režiim, näidatakse kogu pilti, mida vajadusel skaleeritakse, et see pisipildiaknasse mahuks (pilt üleval paremal).

Vastasel juhul näitab pisipilt pilti nii palju kui aknasse mahub alates peavaate ülemisest vasakust nurgast (pilt all paremal).

Peatükk 6. Pildiefektid
Pildiefektid

# Peatükk 6. Pildiefektid

## Pildiefektide seletused

Automaatne kärpimine / Sisepiirde eemaldamine

Balanss

Puhastamine

Kohrutus

Kihtide ühendamine

Pea peale (ülemine pool alla)

Värvide inverteerimine

Värvide taandamine

Taandamine halltoonidesse

Taandamine ühevärviliseks (pseudotoonitud)

Peegeldamine (horisontaalselt)

Suuruse muutmine / skaleerimine

Pööramine

Määramine pildiks (kärpimine)

Pööramine nurgeti

Pehmendus ja teravdus

Rohkem efekte

Märkused

Automaatne kärpimine / Sisepiirde eemaldamine
Automaatne kärpimine / Sisepiirde eemaldamine

## Automaatne kärpimine / Sisepiirde eemaldamine

See eemaldab automaatselt pildi või valiku piirde. Kasuta automaatset kärpimist, kui sul on tegemist kujundiga, mis ei mahu tervele pildile ning soovid eemaldada ülearuse tühjuse. Pseudotoonitud pildipiirdega pildi automaatseks kärpimiseks tuleb kasutada ka värvisarnasuse valija abi.

Balanss
Balanss

## Balanss

Seda võimalust saab kasutada dialoogis Rohkem efekte.

See võimaldab määrata pildi või valiku heleduse, kontrasti ja gamma.

### Märkus

Gamma kõige levinum väärtus (kümnendarv vahemikus 0,10 kui 10,00) asub keritava kasti Gamma ja nupu Lähtesta vahel.

Puhastamine
Puhastamine

## Puhastamine

See täidab kogu pildi või valiku taustavärviga.

### Vihje

Topeltklõps kustutaja ikoonil lubab puhastada kogu pildi.

Kohrutus
Kohrutus

## Kohrutus

Seda võimalust saab kasutada dialoogis Rohkem efekte.

Kohrutusefekti kasutamiseks märgi ära Lubatud. See rõhutab pildi või valiku servi ja tekitab "graveeringu" mulje.

Kihtide ühendamine
Kihtide ühendamine

## Kihtide ühendamine

Seda võimalust saab kasutada dialoogis Rohkem efekte.

See muudab pildi värvi, tekitades seal kahe valitud värvi mitmesuguseid varjundeid.

Pea peale (ülemine pool alla)
Pea peale (ülemine pool alla)

## Pea peale (ülemine pool alla)

See peegeldab kogu pilti või valikut vertikaalselt.

Värvide inverteerimine
Värvide inverteerimine

## Värvide inverteerimine

Seda võimalust saab kasutada dialoogis Rohkem efekte.

See muudab iga piksli punase, rohelise ja sinise komponendi vastupidiseks. Selle abil saab näiteks fotost teha negatiivi ja vastupidi, kui valida Kõik. Üldiselt on see päris naljakas.

### Vihje

Kõigi RGB-kanalite kiireks inverteerimiseks ei ole dialoog vajalik. Selle asemel saab kasutada käsku Inverteeri värvid, mille leiab menüüst Pilt või Valik. Kirje Valik leiab menüüribalt ainult siis, kui kasutad mõnda valikutööriista. Lisaks saab seda kasutada kontekstimenüüst, kui teha hiire parema nupuga klõps pildialal.

Peegeldamine (horisontaalselt)
Peegeldamine (horisontaalselt)

## Peegeldamine (horisontaalselt)

See peegeldab kogu pilti või valikut horisontaalselt.

Värvide taandamine
Värvide taandamine

## Värvide taandamine

Seda võimalust saab kasutada dialoogis Rohkem efekte.

See taandab pildi või valiku värvide arvu pseudotoonimist kasutades või ilma.

Pseudotoonimine tagab tavaliselt parema kvaliteedi, kuid kunsti huvides võib olla mõttekas seda mitte kasutada - nt. Ühevärviline annab ühevärviline (pseudotoonitud) asemel kasutades tulemuseks vahva silueti.

Teine oluline erinevus seisab selles, et kui Ühevärviline (pseudotoonitud) taandab alati kogu pildi või valiku mustvalgeks, siis Ühevärviline teeb seda ainult juhul, kui pildil või valikul on üle kahe värvi.

### Vihje

Pildi või valiku kiireks taandamiseks pseudotoonitud ühevärviliseks kasuta käsku Taanda ühevärviliseks (pseudotoonitud), mille leiab menüüst Pilt või Valik. Kirje Valik leiab menüüribalt ainult siis, kui kasutad mõnda valikutööriista. Lisaks saab seda kasutada kontekstimenüüst, kui teha hiire parema nupuga klõps pildialal.

### Märkus

Värvide arvu muutmine siin ei mõjuta failivormingu värvisügavust. Kui soovid muuta värvisügavust, tuleb see valida faili salvestamise dialoogis. Pane siiski tähele, et värvisügavuse muutmine muudab ühtlasi ka värvide arvu.

Taandamine halltoonidesse
Taandamine halltoonidesse

## Taandamine halltoonidesse

See taandab kogu pildi või valiku halltoonidesse.

Taandamine ühevärviliseks (pseudotoonitud)
Taandamine ühevärviliseks (pseudotoonitud)

## Taandamine ühevärviliseks (pseudotoonitud)

See taandab kogu pildi või valiku mustvalgeks.

### Vihje

Kui sa ei soovi pildi või valiku pseudotoonimist, kasuta dialoogi Värvide taandamine.

Suuruse muutmine / skaleerimine
Suuruse muutmine / skaleerimine

## Suuruse muutmine / skaleerimine

Suuruse muutmine muudab pildi mõõtmeid ilma sisu kuidagi muutmata. Skaleerimisega saab pildi sisu venitada uutesse mõõtmetesse. Sujuv skaleerimine tagab üldiselt parema tulemuse kui lihtne skaleerimine, seset nii liidetakse ka naabervärvid.

Uued mõõtmed võib määrata pikslites või protsendina algsuurusest. Kui valida võimalus Proportsioon säilitatakse, skaleeritakse laiust ja kõrgust ühevõrra.

### Vihje

Sangu kasutades saab valikut vabalt sujuvalt skaleerida või selle suurust muuta.

### Märkus

Valiku korral saab kasutada ainult skaleerimist, tekstikastide korral ainult suuruse muutmist. Vaata märkuste osast täpsemalt, kuidas neid efekte rakendada.

Pööramine
Pööramine

## Pööramine

See pöörab pilti. Võimalik on määrata pööramise nurk ja suund.

### Vihje

Pööramise suuna saab muuta vastupidiseks negatiivset pööramisnurka määrates.

### Märkus

Vaata märkuste osast täpsemalt, kuidas seda efekti valikule rakendada.

Määra pildiks (kärbi)
Määra pildiks (kärbi)

## Määra pildiks (kärbi)

See määrab valiku pildiks.

### Märkus

Seda saab kasutada ainult aktiivse valiku olemasolul.

Pööramine nurgeti
Pööramine nurgeti

## Pööramine nurgeti

See pöörab kogu pilti või valikut horisontaalselt ja/või vertikaalselt.

### Märkus

Vaata märkuste osast täpsemalt, kuidas seda efekti valikule rakendada.

Pehmendus ja teravdus
Pehmendus ja teravdus

## Pehmendus ja teravdus

Seda võimalust saab kasutada dialoogis Rohkem efekte.

Sellega saab pilti pehmendada või teravdada.

Rohkem efekte
Rohkem efekte

## Rohkem efekte

Selles dialoogis saab kasutada võimalusi Balanss, Kohrutus, Kihtide ühendamine, Värvide inverteerimine, Värvide taandamine ning Pehmendus ja teravdus.

Märkused
Märkused

## Märkused

Suuruse muutmine, pööramine ja pööramine nurgeti võivad muuta pildi mõõtmeid. Uusi mõõtmeid saab näha dialoogis.

Nende efektide rakendamisel pildile muudetakse vajaduse korral selle suurust. Kui aga rakendad neid valikule, ei muudeta pildi suurust isegi juhul, kui muudetud valik sellesse enam ei sobi.

Vasakpoolset pilti on pööratud 30 kraadi päripäeva, mis annab tulemuseks parempoolse pildi. KolourPaint suurendab automaatselt pilti, et see sobituks suurema sisuga.

Vasakpoolset valikut on pööratud 30 kraadi päripäeva, mis annab tulemuseks parempoolse valiku. Pildi suurus jääb samaks, seepärast ei ole osa valikust näha muidu kui pildi suurust muutes.

Peatükk 7. Autorid ja litsents
Autorid ja litsents

# Peatükk 7. Autorid ja litsents

See ei ole võib-olla kõige täpsem dokumentatsioon, võib-olla ka mitte täielik, aga kindlasti on see aus dokumentatsioon.

—Carl Tucker

KolourPaint

Rakenduse autoriõigus (c) 2003, 2004, 2005: Clarence Dang `(dang AT kde.org)`

KolourPainti spetsiifiliste ikoonide autoriõigus (c) 2004, 2005: Kristof Borrey `(borrey AT kde.org)`, Nuno Pinheiro `(nf.pinheiro AT gmail.com)`, Danny Allen `(dannya40uk AT yahoo.co.uk)`.

Dokumentatsiooni ja selle kunstilise vormistuse autoriõigus (c) 2004, 2005: Thurston Dang `(thurston_dang AT users.sourceforge.net)`.

Mõned osad on loaga kopeeritud aadressilt http://kolourpaint.sourceforge.net/.

Tõlge eesti keelde: Marek Laane `(bald AT smail.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Programmi litsents on järgmine:

Autoriõigus (c) 2003, 2004, 2005: Clarence Dang `(dang AT kde.org)`

All rights reserved.
Redistribution and use in source and binary forms, with or without
modification, are permitted provided that the following conditions
are met:
1. Redistributions of source code must retain the above copyright
notice, this list of conditions and the following disclaimer.
2. Redistributions in binary form must reproduce the above copyright
notice, this list of conditions and the following disclaimer in the
documentation and/or other materials provided with the distribution.
THIS SOFTWARE IS PROVIDED BY THE AUTHOR ``AS IS'' AND ANY EXPRESS OR
IMPLIED WARRANTIES, INCLUDING, BUT NOT LIMITED TO, THE IMPLIED WARRANTIES
OF MERCHANTABILITY AND FITNESS FOR A PARTICULAR PURPOSE ARE DISCLAIMED.
IN NO EVENT SHALL THE AUTHOR BE LIABLE FOR ANY DIRECT, INDIRECT,
INCIDENTAL, SPECIAL, EXEMPLARY, OR CONSEQUENTIAL DAMAGES (INCLUDING, BUT
NOT LIMITED TO, PROCUREMENT OF SUBSTITUTE GOODS OR SERVICES; LOSS OF USE,
DATA, OR PROFITS; OR BUSINESS INTERRUPTION) HOWEVER CAUSED AND ON ANY
THEORY OF LIABILITY, WHETHER IN CONTRACT, STRICT LIABILITY, OR TORT
(INCLUDING NEGLIGENCE OR OTHERWISE) ARISING IN ANY WAY OUT OF THE USE OF
THIS SOFTWARE, EVEN IF ADVISED OF THE POSSIBILITY OF SUCH DAMAGE.

Lisa A. Paigaldamine
Paigaldamine

# Lisa A. Paigaldamine

## KolourPainti hankimine

KolourPaint on osa KDE projektist http://www.kde.org/.

KolourPaint asub paketis kdegraphics KDE projekti peamises FTP saidis ftp://ftp.kde.org/pub/kde/.

Uusimad väljalasked koos varasemate KDE versioonide toetusega leiab aadressilt http://kolourpaint.sourceforge.net/.

Kompileerimine ja paigaldamine
Kompileerimine ja paigaldamine

## Kompileerimine ja paigaldamine

### Märkus

Kui sa loed seda KDE abikeskuses, tähendab see seda, et KolourPaint on juba sinu arvutisse paigaldatud ja sul ei ole siintoodud juhistega suurt midagi peale hakata.

Et KolourPaint oma süsteemis kompileerida ja paigaldada, anna KolourPaint baaskataloogis järgmised käsud:

    % ./configure
    % make
    % make install

Kuna KolourPaint kasutab autoconf'i ja automake'i, ei tohiks kompileerimisel probleeme esineda. Kui neid siiski ette tuleb, anna sellest palun teada KDE meililistides.